runetrust/blame-folketinget-dk huggingface dataset:
Lennart Damsbo-Andersen (S), 2010-02-04:
Nå ja, der er puttet lidt fyld på med en bemyndigelse til ministeren i forbindelse med en ændring i opgavefordelingen i ministeriet, en konsekvensændring i forbindelse med vedtagelsen af L 65 om ATP og ændringen, så selvstændige kan vende tilbage til arbejdet 25, 50 eller 75 pct. imod kun 50 pct., som det er nu.
Astrid Krag (S), 2021-11-25:
Så kan man godt mene, at vi skal betale kommunerne en gang til for at få det her ned på et detaljeringsplan, som vi vil bestemme over og blande os i, fordi vi ikke har nogen tillid til, at man kommunalt forvalter skatteborgernes penge, men de midler vil jeg hellere bruge andre steder i systemet, hvor de kunne komme borgerne til gavn.
Morten Østergaard (RV), 2005-03-04:
Endvidere synes det altså at være et spareforslag, og vi ønsker provenuet anvendt til generelt at forbedre vilkårene i asylcentrene, som bestemt sagtens til trods for den konservative ordførers overbevisning kunne trænge til en hånd, og vi vil gerne have indblik i ministerens planer for provenuet under udvalgsarbejdet eller under behandlingen her.
Birgitte Josefsen (V), 2008-01-10:
Jamen jeg kan sige, som jeg sagde i min ordførertale, at vi ikke vil nedlægge noget forbud mod, at man kan bevæge sig til et andet land og arbejde, men vi vil meget gerne være med til at opsætte et sæt etiske spilleregler, og det vil vi gerne gøre i et internationalt regi.
Svend Auken (S), 2004-02-17:
Man kunne endda også forestille sig, hvis man endelig ville have, at flere end bare udvalgsmedlemmerne var til stede, at udvalgsarbejdet eller en del af behandlingen foregik her i selve Folketingssalen. I det engelske parlament har man eksempelvis det, der hedder Committee of the Whole; det vil sige, at hele parlamentet udgør udvalget.
Jeppe Kofod (S), 2005-04-28:
Den, jeg citerede, var faktisk en amerikansk ledende demokratisk senator, som om den nyudnævnte amerikanske justitsminister har sagt: Vi har godkendt til justitsminister en person, som deltog i beslutninger om tortur, og som derfor har vanæret USA i verdens øjne og på flagrant vis krænket de værdier, vi prædiker for verden.
Keld Albrechtsen (EL), 1999-05-19:
For vi har den opfattelse, at de tre partier er slået ind på en nederlagslinje, der fører frem til, at man altså får godkendt et regelsæt i EU, der vil tillade, at stribevis af gensplejsede organismer kommer ud i naturen på et tidspunkt, hvor ingen kan overskue - som også fru Vibeke Peschardt ganske korrekt faktisk selv erkendte det - hvad alle disse udsætninger af gensplejsede organismer i virkeligheden vil have af virkninger på naturen og på menneskers sundhed.
Lene Hansen (S), 2007-04-11:
Men der er jo rigtig mange høringssvar, som forholder sig meget, meget kritisk til den her lov, og der er mange meninger om det, og derfor ønsker vi selvfølgelig også, når vi reviderer loven, altså fremadrettet i de næste 3 år, at se på: Hvordan kan vi gøre det her bedre?
Frank Jensen (S), 2004-10-07:
Jeg er glad for, at hr. Thor Gunnar Kofoed bekræfter, at Venstre næste gang går til valg på at udvide svinebesætningerne i Danmark endnu mere, for det er en gang imellem svært, når man har en miljøpolitisk debat, at få Venstrefolk til at sige, at det egentlige mål er, at vi skal have udvidet svinebesætningerne betydeligt.
Jes Lunde (SF), 1997-11-25:
Vi har ikke Enhedslisten inde i forhandlingerne til at bakke det op, men jeg håber, hr. Frank Aaen kan give mig tilsagn om, at vi har Enhedslisten med her i salen som et parti, der selvfølgelig vil bakke de forbedringer op, og det vil vi også bruge som en støtte i forhandlingerne.
Martin Henriksen (DF), 2009-01-22:
Jeg ville heller ikke have, at fru Sophie Løhde som sådan skulle kritisere indholdet i IB-uddannelsen, men bare efterlyse en mere nuanceret indgangsvinkel til den, hvor man måske fra Venstres side kunne have forståelse for, at det kan være et problem og blive et problem, at man har to uddannelsessystemer i Danmark, nemlig et, der er reguleret af danske myndigheder og danske folkevalgte politikere, og et, der ikke er reguleret af danske myndigheder og danske politikere.
Henrik Sass Larsen (S), 2015-04-08:
Så vil jeg sige det sådan, at skulle det en dag ske, at vi har udliciteret det og skal hente det hjem, mon vi så ikke på et eller andet tidspunkt også der vil kunne finde ud af, hvordan man rent faktisk udførte det håndværk – jeg tror i øvrigt, at det er ret velbeskrevet.
Frank Aaen (EL), 2009-05-26:
Det er jo bare endnu et eksempel på, at ejerne her i landet, i hvert fald ejerne nord for København og dem, der har de dyreste boliger, er blevet forgyldt af den her regering, hvorimod lejerne og dem, der typisk har de dårligste boligforhold, endnu en gang kommer til at betale og finansiere det for ejerne.
Ole Sohn (SF), 1998-10-22:
Folk, som har prøvet at være i aktivering, ved jo, at det mange gange er fuldstændig tåbelig ting, de bliver sat til, og så længe man ikke har garanti for, at tingene hænger sammen, som jeg også nævnte i ordførertalen, er det ikke os, men lovforslagene, som skaber utrygheden. Til fru Margot Torp vil jeg sige, at jeg bestemt synes, det er vigtigt med en fast og stabil økonomisk politik, for det er forudsætningen for, at man kan skabe en stabil beskæftigelsesfremgang.
Trine Bramsen (S), 2015-05-21:
Desuden synes vi, det er afgørende, at Danmark er en del af de retsakter, der sikrer bekæmpelse af menneskehandel, bekæmpelse af cyberkriminalitet, børneporno og dele af den økonomiske kriminalitet, og det vil jo ikke være omfattet, hvis man alene tilslutter sig den del af Europol.
Kristian Thulesen Dahl (DF), 2020-06-02:
Vi har været lidt omkring, og der er flere ordførere, der også har sagt, at det er vigtigt, at Folketinget har den her type debatter, hvor vi giver os tid til at diskutere flygtninge- og migrantspørgsmålet, selv om vi jo lidt kommer fra forskellige steder i hele debatten.
Nanna Westerby (SF), 2011-03-31:
Derfor har vi indkaldt til den her forespørgselsdebat, for der er ikke sammenhæng mellem regeringens løfter om en bedre folkeskole, bedre daginstitutioner og bedre sygehuse og så de forringelser, som vi oplever af uddannelsen af fremtidens velfærdsarbejdskraft.
Karen Hækkerup (S), 2005-04-27:
Der er en stor overrepræsentation ved psykisk sygdom, ligesom den i øvrigt også er til stede ved livsstilssygdomme, og begge steder gælder også den faktor, at det er forskelligt, alt afhængigt af hvor de nye borgere har deres rødder henne, i hvilken grad overrepræsentationen forekommer.
Martin Lidegaard (RV), 2013-05-30:
I direkte tilknytning til denne udvidelse af personkredsen, som kan få mulighed for nettoafregning af elektricitet fremstillet på VE, altså vedvarende energianlæg, foreslås det, at afgiftsfritagelsen vedrørende nettoafregning i elafgiftsloven ændres i overensstemmelse hermed.
Simon Emil Ammitzbøll (LA), 2010-02-09:
Jeg tror, vi alle kan blive enige om, at det ikke er særlig smart at dope sig, og det er jo også beskrevet meget detaljeret i beslutningsforslaget, hvad det er for nogle meget uheldige konsekvenser, det kan få for ens krop og ens fysiske velvære, risikoen for sygdomme, og hvad ved jeg.
Jesper Petersen (S), 2020-10-08:
Jeg har godt bidt mærke i, at Venstre på det sidste er gået over til en sådan lidt mere, nå ja, lemfældig omgang med statens midler, altså konstante overbud igennem perioden i foråret, momsforslaget på de 50 mia. kr., der ingen særlig nytte ville give andet end at slå et kæmpe hul i statskassen.
Kristian Thulesen Dahl (DF), 1997-10-09:
Jeg vil gerne stille hr. Jørgen Estrup et meget konkret spørgsmål omkring udlændingepolitikken, og så kan det være, hr. Jørgen Estrup kan svare lige så konkret: Er det ikke rigtigt, at der ikke findes et eneste forslag til stramning af udlændingepolitikken fra regeringens side?
Bjarne Laustsen (S), 2005-03-01:
Vi har set forhold ude på pizzeriaer, bodegaer og diskoteker om natten, hvor Told og Skat har været på inspektion, og hvor man ikke har kunnet gøre noget ved forholdene, fordi de ikke havde et ansættelsesbevis, og så påstod de bare, at de lige var kommet forbi.
Søren Pape Poulsen (KF), 2016-12-06:
Skattelovrådet er altså i gang med at undersøge, om de gældende regler for rådgiveransvar for skatteunddragelse bør skærpes, ligesom det overvejes, om der er behov for at pålægge rådgivere en oplysningspligt om rådgivning eller kunder, der har forbindelse til skattely.
Keld Albrechtsen (EL), 2001-10-25:
Og det er det, hr. Claus Larsen-Jensen og hans regering ikke vil være med til. Hvorfor kunne man ikke sige til de 40 mindst udviklede lande: I er ikke omfattet af disse konkurrenceregler, og I må godt få lov til at beholde jeres beskyttelsesforanstaltninger, således at jeres befolkninger ikke nødvendigvis skal dø af sult?
Mette Abildgaard (KF), 2026-01-27:
Vi mener, at det er både rimeligt og ansvarligt, at Rigsadvokaten og Rigspolitiet på ny får til opgave at vurdere, om der er grundlag for at opløse Hizb ut-Tahrir ved domstolene, og at der i mellemtiden nedlægges et foreløbigt forbud.
Mads Olsen (SF), 2025-03-28:
Det synes jeg er ærgerligt, ligesom jeg synes ærgerligt, når der er andre ting i forhold til Den glemte kvindekamp, hvor der er nogle, ikke nødvendigvis kun partier, men også personer ude i det danske samfund, som jo i sidste ende også er vigtige i den her diskussion, som siger: Det her med at fravælge en sagsbehandler lugter lidt af en stramning, så det kan vi ikke lide.
Karina Lorentzen Dehnhardt (SF), 2011-01-13:
Med hensyn til bøderne, for lige at vende tilbage til dem, nemlig de indkomstdifferentierede bøder, skal jeg bare lige bede ordføreren bekræfte, at der i dag er en lang række af grupper, som kan få halveret deres bøder, hvis deres indtægt er til det, og at det jo sådan set også er et system, man bruger administrative kræfter på.
Ole Donner (DF), 1997-12-16:
Det er selvfølgelig godt med nogle ekstra penge, men det er jo ikke godt, hvis det er konkurrenceforvridende. Der tales også noget om miljøtilskud, og så er der selve fordelingen af infrastrukturkapaciteten, som man også har en række spørgsmål til, og det vil vi i hvert fald også gerne se lidt på inden.
Finn Sørensen (EL), 2015-11-16:
Det, der er i loven, er et minimum, og det er farligt at sænke minimumskravene i en situation, hvor kommuner og politikere nu står her og hylder alt det gode arbejde, der skal gøres for de ældre, og når de samme politikere selv gør, hvad de kan, for at stramme økonomien over for kommunerne, er det meget vigtigt, at man ikke svækker de forpligtelser, kommunerne har.
Klaus Hækkerup (S), 1999-04-23:
Ifølge denne aftale, der løber frem til år 2015, er arbejdsfordelingen sådan, at det er staten, der påtager sig risikoen for energipriser og energiafgifter, mens det er kommunerne, der påtager sig risikoen for markedsopbygningen og styringen af omkostningerne.
Brian Mikkelsen (KF), 2014-05-08:
Der vælter det ind med forskellige notater, og i sidste ende kommer der også høringssvar, forhåbentlig efter en fornuftig høringsperiode, og der kan man altid ved aktindsigt, det kunne jeg også i min tid som minister, finde notater, som strider mod det, vi finder frem til i sidste ende, for det er jo embedsmændenes opgave ligesom at belyse alle aspekter i en sag.
Kirsten Jacobsen (FRI), 2000-05-09:
Det, jeg synes også er kedeligt med byfornyelsen i Danmark, er, at når den bliver så dyr, som den bliver, så laver man fuldstændig kvarterændringer, dvs. at de oprindelige beboere faktisk slet ikke har råd til at blive boende, bortset fra de første 5 år, hvor der ikke sker noget med lejen.
Charlotte Dyremose (KF), 2009-02-20:
Føler fru Marianne Jelved ikke, at hun har den garanti, at man netop på skolen altid har mulighed for at bede om det redskab, og at det derfor, hvis det viser sig, at det her lovforslag i virkeligheden er overflødigt, bare vil betyde, at der ikke vil være noget ændret, for der vil blive bedt om præcis de samme PPR-redegørelser, som der bliver bedt om i dag?
Mette Thiesen (NB), 2021-04-26:
Det er faktisk så mange tanker, at jeg egentlig ikke har skrevet en tale ned, for jeg synes, at det er en meget, meget interessant debat, som vi meget, meget gerne går ind i, også med de erfaringer, der ligger fra eksempelvis udlandet, hvor man jo har erfaring med, at erhvervsuddannelserne kan være mere praktisk orienteret, uden at man taber kompetencer af den grund.
Tina Nedergaard (V), 2011-01-19:
Men det sker, da jeg drager en politisk konklusion af det, netop når kommunerne siger, at de er nødt til at skære undervisningstimerne ned, og jeg som reaktion herpå, fordi jeg har en overordnet forpligtelse i forhold til det danske uddannelsessystem, siger: Hov hov, inden I nu gør det, så vend dog blikket mod de kommuner, som gør det allerbedst, og se, hvordan I kan sikre, at vi har et fast antal undervisningstimer, og at I lever op til minimumstimetallene og meget gerne til de vejledende timetal.
Kirsten Jacobsen (FP), 1998-06-02:
Kommunen skal sige: Jamen vi tager førsteansvaret, og så er det altså os som kommune, der går ud og søger erstatning, hvis der ellers er noget at søge erstatning om, og ellers har vi det gensidige kommunale forsikringsselskab til at holde os skadesløse, for dér kan man nemlig selv vælge sine regler.
Astrid Carøe (SF), 2023-05-09:
Tak for det, og tak for en virkelig fin opsamling på, hvad jeg også synes har været en meget konstruktiv debat om et svært emne, som jeg er helt enig med ordføreren i er en baby lige nu, og jeg tror, at det kommer til at gå lynhurtigt; der sker en udvikling dag til dag lige nu.
Johs. Poulsen (RV), 2007-02-22:
Jeg vil gerne kvittere for, at ministeren helt entydigt har svaret på mit afsluttende spørgsmål, nemlig med svaret, at det er således, at de partier, der måtte vælge at stå bag den her første rammelov, også inddrages i udpegelsen af de første og for den sags skyld også senere nationalparker.
Eigil Andersen (SF), 2015-05-21:
Her er vi jo i en boldgade, hvor det er soleklart, at det er i strid med EU's regler, og i den debat, vi har haft hidtil, er der ikke nogen af de borgerlige partier eller nogen interesseorganisationer som er kommet med skyggen af en forklaring i et notat om, at det her kunne gennemføres inden for EU's regler.
Rasmus Jarlov (KF), 2024-12-17:
Men vi er nødt til at kunne tale om tingene, vi er nødt til at kunne behandle praktiske problemer som det, vi står her og behandler i dag, uden at have et bagtæppe, som hele tiden hedder, at Danmark skal udsættes for de mest grove beskyldninger, man overhovedet kan fremsætte.
Jakob Axel Nielsen (KF), 2009-02-18:
For virkeligheden er jo, at under den her regerings tid er der tilført yderligere 1.200 læger til sygehusvæsenet, yderligere 1.300 sygeplejersker til sygehusvæsenet, yderligere 18 mia. kr., ligesom vi nu er ved at komme med ekstraordinært 25 mia. kr. til helt ekstraordinære investeringer i anlægsbyggerier.
Astrid Krag (SF), 2010-04-08:
Men for at være i det glade hjørne vil jeg jo sige, at det er bedre sent end aldrig, og derfor er det også positivt at se, at der i forlængelse af finanslovforhandlingerne her kommer et forslag, som fastsætter et prisloft over egenbetalingen for den madservice, som kommunerne tilbyder ældre borgere.
Jan E. Jørgensen (V), 2016-05-31:
Så vi kan ikke – og det kommer næppe som nogen overraskelse for Dansk Folkeparti – støtte beslutningsforslaget, som jo er en gammel traver, som vi, i hvert fald som det ser ud for nærværende, må kunne forvente at Dansk Folkeparti vil fremsætte endog rigtig mange gange, før spørgsmålet bliver aktuelt.
Per Clausen (EL), 2007-03-30:
Men i dag har man jo indrettet universiteterne med modulopbygning, muligheder for at skifte fag, fleksibilitet osv., og der bliver specialet typisk første og måske eneste gang, den studerende for alvor får mulighed for at bruge tid på at fordybe sig i et selvstændigt projekt – det, som i grunden er kernen i et universitetsstudium.
Per Clausen (EL), 2010-11-18:
Det andet er: Mener fru Pia Olsen Dyhr, at forskellen på, om man holder sig inden for forbeholdet eller uden for forbeholdet, kan reduceres til, at hvis man bare sørger for, at den økonomiske sanktion, man pålægges, hvor man pålægges for den samme overtrædelse og beløbet er det samme, og hvis det er en bøde, så er det et klokkeklart brud på forbeholdet, men hvis det bare sker ved, at man gør indhug i de indtægter, vi ellers ville have fået, er det helt klart ikke i strid med forbeholdet?
Ole Stavad (S), 2004-03-26:
Jeg skal selvfølgelig takke for oplysninger fra hr. Mikkel Dencker, som jeg ikke har spurgt om, og som jeg i øvrigt kan læse her, nemlig de glade budskaber. Nu forstår jeg på hr. Mikkel Dencker, at han ikke mener, at regeringen på nogen måde har forsøgt at forholde nogle oplysninger, der havde betydning for Dansk Folkeparti under forhandlingerne.
Pia Gjellerup (S), 2001-09-06:
Som så mange ordførere har været inde på i samtaler med hinanden, kan vi faktisk finde 3 mia. kr., der bliver brugt til aktivering, og det vil sige, at der fra flere partiers side faktisk er et bud på at halvere aktiveringen. Se, det synes jeg er hovedløst, for nu at bruge en sprogbrug, som flere af forslagsstillerne er bekendt med.
Kenneth Kristensen Berth (DF), 2017-12-01:
Det pudsige er, at jeg, inden jeg skulle til den her debat, fandt en gammel artikel frem fra den 29. december 2016, hvor udenrigsministeren, som på det tidspunkt lige var blevet udenrigsminister, udtalte sig om den fremtidige europapolitik under overskriften: »Vi kommer til at se en ny europapolitik for Danmark«.
Lars Barfoed (KF), 2010-03-04:
Jeg tror, at vi dog må kunne have så fornuftig en tone her i salen, at vi kan indrømme over for hinanden, at det her selvfølgelig er noget, som vi alle sammen vil bekæmpe, og at det er krænkende; menneskehandel er krænkende, og vi skal bekæmpe det.
Frank Aaen (EL), 1998-05-07:
Vi afslutter nu behandlingen af det her skændige indgreb, som er udtryk for magtfuldkommenhed, det, at et flertal her i Folketinget mener, de kan tillade sig at forbyde de igangværende strejker og dermed diktere 500.000 ansatte deres løn- og arbejdsvilkår.
Johs. Poulsen (RV), 2011-01-14:
Men det, diskussionen burde gå på, er egentlig det, som også fru Meta Fuglsang har været inde på flere gange, nemlig om det her er medvirkende til, at vi rent faktisk får en mere effektiv brug af de penge, vi har i den offentlige sektor til forskellige typer af opgaver.
Martin Lidegaard (RV), 2018-10-26:
Og vi kan altså ikke se andet, end at det, vi gør lige præcis her, sådan set er fra centralt hold at fastsætte nogle nye regler, nogle nye processer, som alle de aktører, der så skal få tingene til at ændre sig ude i virkeligheden, skal bruge ressourcer og tid og kræfter på at leve op til, i stedet for at de kan prøve at leve op til nogle klare mål, som vi selvfølgelig skal være med til at sætte her fra centralt hold, men med langt større frihed til kommunerne, til de almene boligselskaber og til alle de andre i forhold til opfølgning.
Pia Kjærsgaard (DF), 2011-06-21:
Må jeg så lige sige, at den 23. maj 2011, 5 minutter efter at aftalen var røget ud på Ritzau, sagde hr. Henrik Dam Kristensen: Socialdemokratiet støtter i modsætning til Det Radikale Venstre aftalen, selv om partiet ikke er med i den.
Torben Hansen (S), 2003-03-13:
Længde er selvfølgelig ikke noget mål i sig selv, men uddannelseslængde og den højt besungne fleksibilitet skal sammen med andre faktorer udgøre en balance, der sikrer genkendelig landsdækkende kompetence og også kan understøtte den mobilitet, vi alle sammen gerne vil have på arbejdsmarkedet, og understøtte beskæftigelsesmulighederne. Erhvervsuddannelserne skal ikke reduceres til områder for små, korte specialuddannelser.
Karen J. Klint (S), 2005-03-04:
Når nu det rygtes, at Danmark indfører et integrationspotentiale med hensyn til langt den største part af de mennesker, som vi inviterer til at genbosætte sig her i landet, kunne man så ikke frygte, at det med integrationspotentialet også vil ligge lidt i baghovedet på de mennesker, som skal være med til at sige, at der nu er en person her, som kommer ind under kategorien Twenty or More eller hastesagerne?
Kristian Thulesen Dahl (DF), 2012-10-04:
Men kan sige, at vi får normaliseret udlændingepolitikken igen i forhold til de lempelser, der nu sker, og som gør stor skade i Danmark i fremtiden, bl.a. ved at antallet af asylansøgere muligvis bliver fordoblet i år i forhold til sidste år, jo i høj grad som følge af den politik, regeringen fører.
Astrid Krag (S), 2021-05-17:
Et andet initiativ er de såkaldte frihedskommuner, altså velfærdsaftalerne indgået mellem regeringen og tre konkrete kommuner på ældreområdet, hvor vi også her i Folketinget med lovgivning har sat kommunerne fri fra hovedparten af de statslige regler, og lokalt har man gjort tilsvarende for de kommunale regler.
Kaare Dybvad Bek (S), 2022-05-05:
Under behandlingen blev spørgsmålet om genopdragelsesrejser også drøftet, og der har været sager fremme om børn, der har været sendt på genopdragelse, og som har mistet deres opholdstilladelse, fordi de har været for længe væk fra Danmark, og det er ikke rimeligt.
Kaare Dybvad Bek (S), 2020-04-28:
Denne del af forslaget må forstås sådan, at det er samme formål, der ønskes opnået, som opnås med initiativet om, at lejligheder, der skal § 5, stk. 2-moderniseres, skal besigtiges af huslejenævnet, som allerede er indeholdt i både aftalen og i L 178, nemlig at forhindre fupmoderniseringer.
Søren Krarup (DF), 2004-03-11:
Derfor er jeg glad for, at Socialdemokratiets beslutningsforslag giver os anledning til at gribe fat i sagen på ny. Tanken er indlysende rigtig. Alle, der kommer til landet som asylsøgere, kvoteflygtninge og familiesammenførte, skal igennem en obligatorisk helbredsundersøgelse for at forhindre, at den danske befolkning smittes med disse alvorlige sygdomme, som næsten har været udryddet i Danmark.
Mette Frederiksen (S), 2023-03-28:
Noget af det, jeg synes er allerallervigtigst i velfærdssamfundet – og det kan jo være svært at vælge, for der er så mange ting, der er vigtige – er, når man en dag bliver så gammel og ikke længere kan passe på sig selv, efter et langt liv, hvor man har arbejdet og betalt sin skat og gjort sit, at der så er en hjemmepleje eller et plejehjem, eller hvad det nu er, der er den rigtige ramme, som netop er en ordentlig ramme, og at der er nogle medarbejdere, der, selvfølgelig sammen med familie og andre, er med til at skabe en ordentlig hverdag omkring en.
Elisabeth Arnold (RV), 1998-11-12:
Det er klart, at der ikke er flertal for L 65, som lovforslaget ser ud nu, men for Det Radikale Venstre er det meget vigtigt, at vi får en undersøgelse, og jeg vil derfor blot sige til de partier, som har slået syv kors for sig og sagt lodret nej til alting her i dag, at der altså også er et ansvar, hvis man er med til at sørge for, at der ikke kommer nogen undersøgelse.
Carl Valentin (SF), 2020-05-05:
Jeg synes også, at det i det hele taget er vigtigt at huske, at uagtet hvor man får den soja fra – selv hvis man sikrer, at der ikke bliver fældet regnskov – så er det ekstremt ubæredygtigt at producere så meget foder for at køre det igennem nogle grise, for at vi så kan spise dem.
Finn Sørensen (EL), 2014-03-18:
Det, jeg bare lige vil høre ordførerens bud på, er, hvordan vi sådan rent organisatorisk sikrer, at vi får løst det, for hvis man kigger på tidsplanen for L 114, så går det jo stærkt der, og lige pludseligt har de vedtaget det med nogle uhensigtsmæssigheder, der generer det her lovforslag.
Carsten Hansen (S), 2010-05-31:
Jeg har fundet et citat af en på daværende tidspunkt meget klog mand, nemlig den daværende beskæftigelsesminister Claus Hjort Frederiksen, der til Information den 9. januar 2007 siger, at han med opbakning fra Socialdemokraterne ikke vil røre ved dagpengene og dagpengesatserne, og det vil heller ikke ske efter næste valg, oplyser ministeren.
Per Clausen (EL), 2015-05-22:
Hvis man så kender nogle, der har lidt forstand på det, så kan de få det til at virke igen, og så er det selvfølgelig ikke så slemt. Men jeg vil bare sige, at det efter min opfattelse er en helt oplagt udfordring, vi står over for, at producenterne har en interesse i, at produkterne holder et bestemt antal år og så heller ikke et sekund længere.